तुम यह कर सकते हो, बच्चे।
यह जिम क्लास की तरह ही है।
जिम क्लास में मैं फ़ेल होते-होते बचा था।
जल्दी करो!
यह दरवाज़ा बस खुलने ही वाला है!
घंटी!
मैंने पकड़ ली।
और मैंने तुम्हें पकड़ लिया।
हम वहाँ पहुँचने वाले हैं!
कहीं मेरे जूते मुझे धोखा ना दे दें!
बहुत समय पहले हमारे पूर्वज ने इसे तुमसे चुराया था।
लेकिन इसकी सही जगह यहाँ है।
प्लीज़ अपने श्राप को वापस ले लो और अपने रखवाले को दूर भेज दो!
कर्सिज़!
यादों का बक्सा
पता नहीं मेरा नाज़ुक मन यह सब और कितना झेल पाएगा।
हाँ, मुझे घूमना पसंद है, लेकिन लगातार लगभग मर जाने की हालत में आ जाना मुझे ज़्यादा पसंद नहीं।
तुम दोनों ने बहुत बहादुरी दिखाई है, लेकिन कभी-कभी मैं सोचती हूँ
कि क्या मुझे तुम्हें इस सबसे बचाकर रखना चाहिए था।
वैसे, यही डैड ने किया था। देखिए उसका क्या नतीजा हुआ।
हे, हम सब अपनी पूरी कोशिश कर रहे हैं।
तुम दोनों इतने समझदार कैसे हो गए?
-माँ-बाप का असर है। -वीडियो गेम खेलकर।
चलो, चलते हैं।
अगर हम डैड को वापस लाना चाहते हैं, तो हमें अभी भी बहुत काम करना है।
हमने लैरी के नक़्शे की बाक़ी सारी चीज़ें लौटा दीं।
आख़िरकार, लाल काँटों वाला झाड़ ख़त्म हुआ।
यह वह आख़िरी प्राचीन चीज़ होनी चाहिए, जो हमें डैड को वापस लाने के लिए चाहिए।
लेकिन ये तो बस कॉर्नेलियस की कुछ तस्वीरें हैं।
क्या ये श्रापित हैं?
होंगी तो आश्चर्य की बात नहीं होगी।
देखो।
झाड़ यहाँ ख़त्म नहीं होता है।
यह दीवार की दरार के अंदर जा रहा है।
एक गुप्त विंग के अंदर एक गुप्त कमरा।
यहाँ पक्का ऐसी कोई चीज़ नहीं होगी जिसकी हमें फ़िक्र करनी पड़े।
अब यह लाल काँटों वाले झाड़ का औपचारिक अंत है।
और डैड को आज़ाद करने से पहले आख़िरी प्राचीन चीज़।
चलो, काम ख़त्म करते हैं!
रुक जाओ, स्पीडी।
इस बक्से के बारे में अभी हम कुछ नहीं जानते।
वाह। यह एक पज़ल वाला बक्सा है।
और इसके टुकड़ों की संख्या देखते हुए कह सकते हैं,
इसके लाखों अलग-अलग विन्यास हो सकते हैं।
इसे तो मैं ही हल करूँगा।
तुम भी, रस। सावधान रहो। मैं जानती हूँ पज़ल देखकर तुम्हें क्या हो जाता है।
मॉम, मैं स्थिति की गंभीरता को समझता हूँ और मैं ख़ुद पर क़ाबू रखूँगा।
बढ़िया। चलो, देखते हैं कि इस चीज़ का कहीं कोई रिकॉर्ड मिलता है या नहीं।
इसके अंदर से जिन निकले तो कितना अच्छा होगा।
दोस्त, तुम क्या कर रहे हो?
मैं नहीं चाहता था कि इसके टुकड़े गिरकर खो जाएँ।
यह ख़ुद पर क़ाबू रखना नहीं है।
दुनिया का सबसे अच्छा नाविक भी तूफ़ान से बचकर चलता है।
मैं बस चीज़ें व्यवस्थित कर रहा हूँ।
ऐसा कोई पज़ल नहीं बना जिसे मैं हल नहीं कर सकता।
मैं नहीं…
अह-ओह। रस?
ओह, नहीं।
मुझे पता था कि पज़ल को लेकर मेरी सनक ही मेरे पतन का कारण बनेगी।
महागुरु, मैं बहुत दिनों और रातों की यात्रा करके आपका शिष्य बनने यहाँ आया हूँ।
कॉर्नेलियस?
मैं किसी ज़रूरतमंद यात्री को मना नहीं करना चाहता।
लेकिन हमारे समाज में बाहरी लोग स्वीकार नहीं किए जाते।
मैं समझता हूँ।
मेरे जैसे बहुत सारे लोग होंगे,
जो पवित्र यादों के बक्से के रक्षक से निर्देश पाने के लिए उत्सुक होंगे।
यादें?
क्या मैं उसे देख सकता हूँ?
उस बक्से की एक झलक भर से मेरी यात्रा सफल हो जाएगी।
बहुत अच्छे।
यादों के बक्से को
हमारे समाज ने हमारी सबसे ज़रूरी यादों को
संजोकर रखने के लिए अनंत पीढ़ियों पहले बनाया था।
हम में से उन लोगों के लिए, जिन्होंने मौन व्रत धारण कर लिया है,
यह अपने रिवाजों को हमारे समाज के एक सदस्य से दूसरे सदस्य तक पहुँचाने का एक तरीक़ा है।
इसकी सतह के पज़ल सिर्फ़ कुछ बुद्धिमान लोग ही हल कर सकते हैं।
मुझमें पज़ल हल करने का हुनर हमेशा से रहा है।
बिल्कुल रहा होगा, लेकिन यह कोई खेल नहीं है।
यह हमारी विरासत है।
मैं इस बात को अच्छी तरह से समझता हूँ।
और मैं इसे मुझसे साझा करने के लिए आपका शुक्रगुज़ार हूँ।
ऐसी महत्वपूर्ण चीज़ को अपनी निगरानी में सुरक्षित रखकर आपने सही किया है।
-नहीं! उसे वापस रख दीजिए! -क्या?
तुम कौन हो?
आप मुझे देख सकते हैं?
कैसे? मुझे लगा था आप सिर्फ़ एक याद हैं!
तुम्हें यह कैसे मिला? मेरी बात का जवाब दो!
पज़ल हल करने का हुनर सिर्फ़ आपके पास ही नहीं है।
रस! तुम ठीक हो?
हाँ, शायद।
मुझे लगता था सिर्फ़ मैं ही लापरवाह हूँ।
वह अद्भुत नज़ारा था।
तुम्हारा शरीर यहाँ था, लेकिन तुम्हारा दिमाग़ कहीं और था, और बक्सा ग़ायब हो गया था!
मैंने कॉर्नेलियस को देखा।
और उन्होंने मुझे देखा।
कॉर्नेलियस की यादों को संजोकर रखने वाला एक बक्सा? और वे तुमसे बात कर सकते हैं?
यह तो मुझे भी ख़ौफ़नाक लग रहा है।
और किसी अच्छे ढंग में नहीं।
क्या तुम बता सकते हो यह आश्रम कहाँ था?
हम पत्रिकाओं में ढूँढ रहे हैं और हमें उसका कोई संदर्भ नहीं मिल रहा।
वह हिमालय में किसी जगह पर था।
हम बक्से को श्राप-मुक्त कैसे करेंगे, अगर हमें यही नहीं पता कि यह कहाँ से आया था?
मुझे पता है कि आप लोगों को शायद यह बात पसंद नहीं आएगी, लेकिन अगर हम यादों के बक्से में
दोबारा प्रवेश करके यह पता लगाएँ कि यह कहाँ से आया था और इसे वहीं लौटा दें तो?
यह बुरा ख़याल नहीं है।
नहीं है?
यह आदर्श रास्ता नहीं है, पर मुझे लगता है यह काम कर सकता है।
इसमें ज़ाहिर तौर पर जान को कोई ख़तरा नहीं है, ना हमें कहीं जाना पड़ेगा।
साथ ही, हमारे पास बहुत ज़्यादा विकल्प नहीं हैं।
एक दुष्ट खलनायक की कमज़ोरी का पता लगाने के लिए दुश्मन के घर में घुसकर उसकी जासूसी करना।
यह तो मैं कर सकती हूँ।
फिर क्या मैं एक गुज़ारिश कर सकता हूँ?
ज़रूर, स्टैनली। क्या कहना चाहते हो?
तुम्हारी रोमांचक यात्रा पर, लैरी और मैं तुम्हारे
साथ चलना चाहेंगे।
तुम हमारे साथ आना चाहते हो?
तुम चाहते हो कि हम घर के बाहर ना जाएँ ताकि कोई हमें देख ना ले।
लेकिन इस बार, हमें बाहर जाने की ज़रूरत ही नहीं पड़ेगी।
क्योंकि तुम सिर्फ़ एक याद में रहोगे, सार्वजनिक रूप से लोगों के बीच नहीं।
हमें लगता है हम इस परिवार की काफ़ी मदद कर सकते हैं।
साथ ही, हम बोलती हुई खोपड़ियों को बाहर घूमने का मौक़ा बहुत कम मिलता है।
अब तुमने बात ही इस तरह की है, तो मैं मना कैसे कर सकती हूँ?
साथ आ जाओ, दोस्तों।
अब, सब लोग, अपने हाथ बक्से पर रखो।
और याद रहे, वे तुम्हें देख और सुन सकते हैं।
अब जो भी हो।
ओह, नहीं! लिंडा कहाँ है?
उसने बक्से को छू नहीं रखा था, तो वह शायद याद के बाहर है।
यह बहुत बुरा हुआ। उसे बाहर घूमकर काफ़ी मज़ा आता।
हम अभी भी प्रतिबंधित विंग में हैं?
मुझे लगा था हम आश्रम में जाएँगे।
मैंने वही किया जो पिछली बार किया था।
पता नहीं इसने…
ज़रा रुकिए।
इसका यह हिस्सा एक खाँचा आगे है।
इनमें से हर एक हिस्से में एक अलग याद होनी चाहिए।
जैसे रिमोट कंट्रोल से चैनल बदले जाते हैं।
यह देखो।
यह तब की याद है जब सुरक्षा तंत्र बन रहा था।
क्या तुम्हें याद है यह उस समय ऐसा ही था?
नहीं, तब तक हम जागे नहीं थे।
हम कॉर्नी के पत्थर बन जाने के भी बाद जागे थे।
रस, क्या तुम्हें इस चीज़ को समझने में परेशानी हो रही है?
-मैं मदद कर सकती हूँ। -मुझे इसे चालू और बंद करना तो आ गया है।
बस एक याद से दूसरी याद में कैसे जाते हैं, यह समझने की कोशिश कर रहा हूँ।
हाँ।
मैंने लोहार के औज़ारों के एक बड़े बक्से को लेकर किसी को इतना ख़ुश होते हुए कभी नहीं देखा।
अब, अब वह कमबख़्त मंत्र कहाँ है?
हाँ, हाँ, हाँ। यह रहा।
"फ़ौलादी रुदन की आवाज़ें।
वल्कन की भट्ठी से, जागें!"
क्य…
क्या यहाँ कोई है?
उन्होंने हमारी आवाज़ सुन ली है!
घुसपैठियों को पकड़ो!
वह सिर्फ़ एक याद हैं। वह कुछ नहीं कर सकते।
है ना, रस?
मैं बहुत यक़ीन से नहीं कह सकता।
वह याद हों या ना हों, हमें यहाँ से निकलना होगा।
जल्दी से चैनल बदल दो!
मैं कोशिश कर रहा हूँ।
एक धातु का राक्षस हमारा पीछा कर रहा है। थोड़ी और कोशिश करो!
मुझे लगता है मैंने कर दिया।
स्टैनली, लैरी, जल्दी करो!
अपने हाथ बक्से पर रखो।
ओह, भाई।
हमें वापस जाकर उन्हें यहाँ लाना होगा।
रस? क्या तुम हमें वापस वहाँ भेज सकते हो?
हाँ, शायद मैं भेज सकता हूँ।
मुझे बस यह नहीं पता कि वे ठीक किस जगह पर हैं।
या सच कहूँ तो, हम किस जगह पर हैं।
जून 1909।
क्या इससे कुछ मदद होगी?
जून 1909?
कॉर्नेलियस की डायरी के नोट्स ख़त्म होने से सिर्फ़ दो महीने पहले।
और मुमकिन है उनके पत्थर में तब्दील होने से दो महीने पहले।
बढ़िया। तो अब हमें पता है कि स्टैनली और लैरी इस समय से पहले कहीं फँसे हुए हैं।
चलो, उन्हें लेकर आते हैं।
अगर तुम्हारे मुताबिक़ वह वहाँ है…
जल्दी। छुप जाओ।
…तो उससे सम्बन्धित एक खोजयात्रा की जा सकती है।
मैं सालों से इस क्षेत्र का अध्ययन कर रही हूँ।
सिर्फ़ मैं ही आपको लाटोआनीज़ डिफ़ेन्स तक ले जा सकती हूँ।
वह संदूक मेरे संग्रह का सबसे अच्छा आकर्षण होगा।
अब, वह कहाँ है?
बुरा मत मानिएगा, लेकिन मैंने सुना है आप पर यक़ीन नहीं किया जा सकता, मिस्टर वैंडरहूवेन।
हमारे मैक्सिको पहुँचने के बाद मैं आपको उसकी ठीक जगह तक पहुँचा दूँगी।
मैं तुम पर भरोसा क्यों करूँ,
जबकि यूनिवर्सिटी डिग्री लिए दर्जनों लोग
मुझसे कहते हैं कि ऐसी कोई चीज़ कहीं है ही नहीं?
क्योंकि उन विद्वानों में से किसी ने भी इस तथ्य की तरफ़ ग़ौर नहीं किया
कि पिछली चार शताब्दियों में नदी का रुख़ बदलकर पश्चिम की तरफ़ हो गया है।
मैं अपना रास्ता ख़ुद बनाती हूँ।
और अगर आप खोजयात्रा के लिए आर्थिक मदद करते हैं, तो वह रास्ता आपको ठीक उस संदूक तक पहुँचा देगा।
मुझे सालों से लाटोआनीज़ डिफ़ेन्स में दिलचस्पी रही है।
इसे हासिल करने से मैं कितना ताक़तवर हो जाऊँगा, कोई सोच भी नहीं सकता।
तैयारी शुरू करो।
बहुत अच्छे, मिस्टर वैंडरहूवेन।
क्या इस संदूक का हमारे परिवार के श्राप से कोई सम्बन्ध होगा?
समय तो वही है जब श्राप शुरू हुआ था।
फिर चलो, चलकर देखते हैं वह बूढ़ा शैतान क्या करने वाला है।
मैंने यह सुरंग पहले कभी नहीं देखी।
यह देखो।
रेतघड़ी आम तौर पर यहीं टँगी रहती है।
और वह सब झाड़ वग़ैरह, वह यहाँ नहीं है।
पता नहीं इतने साल इस सबके पीछे क्या छुपा रहा है?
यह एक बड़ा धातु का दरवाज़ा है, किसी तिजोरी जैसा।
यहाँ मौजूद श्रापित चीज़ों से भी ज़्यादा ख़तरनाक ऐसी और क्या चीज़ होगी
जिसे उन्हें इस तरह बंद रखने की ज़रूरत पड़ी?
अब मैं इस यादों के बक्से को समझ चुका हूँ।
यह एक कुँजी है, जो कालक्रम पर आधारित है, ना कि…
कौन हो तुम?
और तुम्हें मेरा यादों का बक्सा कैसे मिला?
यह आपका नहीं है। आपने इसे चुराया था।
मेरी बात याद रखना, बदमाश।
जिस दिन तुमने
ब्रायरस्टोन भवन में प्रवेश किया, तुम बहुत पछताओगे।
अगर तुमने मेरे सवालों का जवाब नहीं दिया,
तो मैं अपने ख़तरनाक रूप में आने के लिए मजबूर हो जाऊँगा।
कितना ख़तरनाक?
मतलब, घूरकर देखेंगे, ताने मारेंगे?
तुम्हारी ज़िद देखकर मुझे लग रहा है कि तुम आसानी से नहीं मानोगे।
ठीक है, ठीक है। मैं आपको सब कुछ बता दूँगा।
मैं आपका पड़-पड़-पड़ पोता,
हॉरस वैंडरहूवेन हूँ।
तुम? मेरे वंशज?
मुझे नहीं लगता।
हे, आपको लगता है मैं आपसे कोई सम्बन्ध रखना चाहता हूँ?
आपने अपने लालच के चलते हमारी पारिवारिक विरासत को तबाह कर दिया।
तुम्हारी हिम्मत कैसे हुई?
नहीं। आपकी हिम्मत कैसे हुई?
यह सब आपकी ग़लती है।
साथ ही, आप तो सच में यहाँ हैं भी नहीं।
आप सिर्फ़ एक याद हैं।
और तुम एक झूठे दो कौड़ी के चोर हो,
जो मेरी क़ीमती चीज़ें चुराने के लिए मेरे घर में चोरी से घुस आए हो।
अगर मैं सिर्फ़ एक चोर होता, तो मुझे प्रतिबंधित विंग के रास्ते इतनी अच्छी तरह कैसे पता होते?
तुम्हें कैसे पता मैं इस जगह को क्या कहता हूँ?
क्योंकि मैं यहाँ रहता हूँ।
उसी तरह जैसे मैं उस सुनहरे लंगूर के बारे में जानता हूँ जो आपने कॉन्गो से चुराया था।
या उस स्क्रायर बोल के बारे में, जो आपने मिस्टर पेकमिन को धोखा देकर हासिल किया।
या इस बारे में कि आपने कैसे इस यादों के बक्से को, हिमालय के आश्रम से चुराया था।
वह जो माउंट "कैश्मनिका" पर है।
वह "कैशमनिका" नहीं था, बेवक़ूफ़ लड़के।
वह अदृश्य था।
इससे साबित होता है कि तुम कपटी हो।
रस क्या कर रहा है?
वह धोखे से कॉर्नेलियस से यह पता लगा रहा है कि वह आश्रम कहाँ है।
आप सही कहते हैं। आपने मेरा भांडा फोड़ दिया।
लेकिन अगर आप मुझे यह बक्सा वापस देकर, मुझे यहाँ से जाने दें,
तो मैं वादा करता हूँ मैं आपके राज़ के बारे में, कभी किसी को कुछ नहीं बताऊँगा।
बेशक तुम नहीं बताओगे।
क्योंकि तुम यहाँ से कभी
जा ही नहीं पाओगे।
लेकिन मैं आपके परिवार का हिस्सा हूँ!
तुम्हारे नाम में वैंडरहूवेन हो सकता है, लेकिन तुम मेरे परिवार का हिस्सा नहीं हो।
उनसे जानकारी निकलवाने का बढ़िया तरीक़ा था, बड़े भाई।
शुक्रिया,
लेकिन हमें वह बक्सा हासिल करना होगा, तभी हम यहाँ से निकल पाएँगे।
और स्टैनली और लैरी को बचा पाएँगे।
इस आदमी के रहस्य तो फूटते हुए पॉपकॉर्न की तरह बढ़ते जा रहे हैं।
हाँ, मुझे भूख लगी है।
यह किसी बैंक की तिजोरी जैसा लग रहा है।
अगर उन्होंने उस बक्से को उसके अंदर बंद कर दिया, तो हमें वह कभी नहीं मिल पाएगा।
इस बार, मेरे पास एक योजना है।
चलो, इस तरफ़।
हे!
आख़िर कितने लोग यहाँ चोरी से घुस आए हैं?
आप नहीं चाहेंगे कि मैं इन्हें तोड़ दूँ।
इनका पक्का एक अद्वितीय श्रापित इतिहास रहा होगा।
तुम में इतनी हिम्मत नहीं।
मुझे आज़माना चाहते हैं?
-चलो, ठीक है। -रुको।
ठीक है।
तुम्हें क्या चाहिए?
हमें बस वह बक्सा चाहिए ताकि हम घर जा सकें।
कभी नहीं।
अफ़सोस।
नहीं!
रस! जो भी करना है, करो!
छोड़ो मुझे, बेवक़ूफ़ लड़की!
यक़ीन करो, मैं आपके आसपास भी नहीं रहना चाहती!
यहाँ तक कि आपकी यादें भी डरावनी हैं!
रस, पकड़ो!
तैयार।
घर जाने से पहले हमें एक जगह और जाना है।
ओह, नहीं, लैरी!
उससे दूर हटो, ज़ंग की दुकान कहीं के!
हे, इससे अच्छे से बात करो।
यह बस मेरी थोड़ी छँटाई कर रहा था। और इसका नाम हैंक है।
पता चला कि हैंक को किसी ग़ुस्सैल लोहार ने श्रापित कर दिया था, लेकिन इस बारे में बात मत करना।
वह इसे लेकर बहुत भावुक हो जाता है।
माफ़ करना, हैंक।
छँटाई के लिए शुक्रिया।
तुमसे दूसरी तरफ़ मिलता हूँ।
ठीक है।
चलिए, घर चलते हैं।
हे, बच्चे। मेरी याद आई?
घर आकर अच्छा लग रहा है, लेकिन मुझे हैंक की याद आएगी।
हो सकता है वह यहीं-कहीं हो।
हमें जाकर उसे ढूँढना चाहिए।
यह सब बढ़िया है, लेकिन चलो, पहले इस बक्से को माउंट अदृश्य पर लेकर जाते हैं।
हमें बहुत अफ़सोस है कि कॉर्नेलियस ने आपका यादों का बक्सा चुराया।
मुझे नहीं पता कि इसमें आपकी कहानियाँ बची हुई हैं या नहीं।
हमारी यादें मिटाई नहीं गई थीं।
उन्हें अलग से बंद कर दिया गया था ताकि कोई चोर उन तक ना पहुँच सके।
हार्ड ड्राइव का अलग हिस्सा बनाना।
बहुत अच्छे।
श्राप ख़त्म करने के लिए यह आख़िरी प्राचीन चीज़ होनी चाहिए। चलिए, जाकर डैड को देखते हैं।
मैं उन्हें बताऊँगी कि हम कॉर्नेलियस से मिले।
मुझे उनसे बहुत सारे सवाल पूछने हैं।
हम आ रहे हैं, ऐलेक्स।
ओह, नहीं।
वह अभी भी पत्थर के हैं?
मुझे समझ नहीं आ रहा है।
वह तो आख़िरी प्राचीन चीज़ होनी चाहिए थी।
हमें और क्या करना होगा?
हमने सारे कमरों की जाँच कर ली है।
सिवाय एक के, जिसके बारे में हमें अब से पहले पता ही नहीं था।
देखो, रेतघड़ी के पीछे, उस गलियारे में जो हमने याद में देखा था!
लाल काँटों वाले झाड़ का एक आख़िरी हिस्सा बचा हुआ है।
और वह सीधा कॉर्नेलियस की तिजोरी की तरफ़ जा रहा है।
ख़ुशक़िस्मती से, मुझे उसका नंबर याद है।
उप-शीर्षक अनुवादक : पुनीत कुसुम